Wendekaran ê cinîyan ê Zanîngehê Munzurî 8ê Adare Roja Cinîyan ê Kedkaran a Dinya bi şîîr, tîyatro û govendan pêşwazî kerde. Wendekaran bernameyêko hîra viraşt. Çarçewa bernameyî de verî cînayetanê cinîyan ser o kayê tîyatroyî ame mojnayene.
Wendekaran ê cinîyan dima bi kurdkî û tikrî şîîrî wendî, pê erbaneyan deyîrî vatî û govende girewte.
Hetê bînî ra 5 serran ra dima seba çalakîya 8ê Adare Dêrsim de destûr dîya cinîyan. Ewro cinîyî saete 11.00 de Meydanê Seyîd Rizayî de eşkerayîye bidê û mîtîngêk bikerê.
